Fluoksetin

**Fluoksetin** nyaéta antidepresan nu kaasup kana kelas *Selective Serotonin Re-uptake Inhibitor* (SSRI), ubar ieu biasa dipaké pikeun ngubaran gangguan déprési mayor, bulimia nervosa (ganguan dahar), gangguan obsesif-kompulsif, gangguann panik, sarta gangguan dysphoric pramenstruasi (PMDD).

## Kagunaan 
Fluoksetin nyaéta ubar antidepsresan nu sadia dina bentuk tablét, kapsul, sarta cairan. Flueksotin kaasup kana kelas *Selective Serotonin Re-uptake Inhibitor* (SSRI), miboga fungsi pikeun ngubaran déprési mayor, bulimia nervosa (gangguan makan), gangguan obsesif-kompulsif (OCD), gangguan panik, dan gangguan dysphoric pramenstruasi (PMDD). Salian ti éta ubar ieu ogé biasa dipaké pikeun ningkatkeun kaayaan haté, napsu dahar, jeung énergi, bisa nurunkeun rasa sieun, kahariwang, nurunkeun paripolah pipilih dahareun ka pasén bulimia, sarta serangan panik.  

## Cara gawé 
Ubar ieu gawé kucara ningkatkeun aktifitas jeung sirkulasi hiji zat  kimia dina otak nu biasa disebut serotonin nu bisa mantuan ngajaga kasaimbangan mental.  Ku ngaronjatna kadar serotonin, ku kituna kasaimbangan kimia dina jero otak barobah jeung bisa ngungkulan gejala katilu gangguan psikologi éta.  Fluoksetin ogé kadang dipaké jeung ubar lianna babarengan, ubar lianna disebut *olanzapine* (*Zyprexa*) pikeun ngubaran déprési manik atawa nu ilahar disebut gangguan bipolar. Kombinasi ieu ogé bisa dipaké pikeun ngubaran déprési sanggeus sahenteuna 2 ubar lianna geus dicobaan tanpa gejala nu hasil. Lamun anjeun ogé nginum ubar *olanzapine* (Zyprexa), baca aturan pangobatan *Zyprexa* jeung sakabéh hal nu kudu diperhatikeun sarta intruksi lianna. 

## Cara maké 
Turutkeun anjuran dokter sarta baca aturan paké saacan nginum ubar ieu. Fluoksetin bisa diinum saacan, sanggeus, atawa keur dahar, inum maké cai hérang. Biasana hasilna karék karasa sanggeus 1-2 minggu pangobatan lumangsung. Ngan biasana butuh waktu 4-5 minggu pikeun ngarasakeun hasil nu maksimal. Ulah nambahan atawa ngurangan dosis nu geus diresépkeun ku dokter, pastikeun nginum ubar ieu sacara rutin supaya ngahasilkeun nu maksimal, sok sanajan gejalana ngurangan, pangobatan ieu kudu dituluykeun saluyu jeung arahan dokter.
* Ansi 20, 
* Courage, 
* Antiprestin, 
* Kalxetin, 
* Zac, 
* Foransi, 
* Fluoxetine HCL, 
* Oxipres, 
* Prozac

## Interaksi Fluoksetin 
Ieu di handap interaksinu bisa karasa mun fluksetin diinum jeung ubar lianna:

* Miboga résiko nyababkeun sindrom serotonin nu bisa ngakibatkeun leuwih parna, mun diinum jeung ubar serotonin lianna, kayaning sumatriptan, fentanyl, tramadol, lithium, buspirone, sarta antidepresan trisiklik (misalna amitriptilin jeung doxapin). Mun nginum fluoksetin jeung amitriptilin babarengan bisa nyababkeun sedasi, biwir garing, titinggalian teu jelas, konstipasi jeung réténsi urin.
* Bisa ningkatkeun résiko perdarahan, mun diinum jeung aspirin, ubar antiinflamasi *nonsteroid* (misalna diklofenak), atawa warfarin.
*Pamakéan bupropion jeung fluoksetin bisa ningkatkeun résiko kejang nu jarang kajadian mun ngan salah sahhiji ubar nu diinum. Salian ti éta, bupropion bisa nyababkeun ningkatna kadar fluoksetin dina getih nu bisa nyababkeun ningkatna éfék samping lianna.
*Pamakéan buspirone jeung fluoksetin bisa ningkatkeun résiko kaayaan nu langka sarta parna nu disebut sindrom serotonin, nu gejalana kayaning linglung, halusinasi, kejang, parobahan ékstrim tekanan darah, ningkatna ratug jantung, panas awak, késangan nu leuwih loba tibatan biasana, panasa tiris atawa ngadégdég, diaré, kejang otot, trémor, sarta dina kasus nu leuwih parna bisa nyababkeun koma.

## Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum fluoksetin:

* gejala flu kayaning irung mangpet, bersin, nyeri tikoro 
* Tunduh, lieur, ngarasa geumpeur
* Sebel, nyeri beuteung, 
* Ningkatna napsu dahar, parobahan beurat awak 
* Hésé saré (insomnia)
* Turunna kahayang *seks*, impoténsi, atawa hésé ngarasakeun orgasmé atawa
* Biwir garing.

## Tutumbu kaluar 
* Interaksi ubar
* Éfék samping

## Rujukan